kalixlouiis/myanmar-wikipedia-corpus huggingface dataset:
သည့်အပြင် ထိုခေတ်က အခြားနာမည်ကြီးအဆိုတော်များဖြစ်သည့် စိန်လွင်၊ မြသီတာ တို့နှင့်လည်း တအူတုံဆင်း မောင်နှမအရင်းဖြစ်၏။
သူသည် စိန်ပေါလ်ကျောင်း(ယခု အ.ထ.က(၆)ဗိုလ်တထောင်)၏ ကျောင်းသားဟောင်းတစ်ဦးလည်းဖြစ်သည်။
Drummers of Myanmar: Than Naing (Playboy) သူသည် မြန်မာနိုင်ငံ ဂီတအစည်းအရုံးတွင် ၂၀၀၆ ခုနှစ်၌ အတွင်းရေးမှူးအဖြစ် လည်းကောင်း၊ ၂၀၀၉ ခုနှစ်၌ ဒုတိယဥက္ကဋ္ဌအဖြစ် လည်းကောင်း ဆောင်ရွက်ခဲ့သည်။
ဂီတခရီးလမ်း ပလေးဘွိုင်းသန်းနိုင်သည် ၁၉၆၅ ခုနှစ်ဝန်းကျင်ခန့်က Dream Maker တီးဝိုင်းကို ညီအစ်ကိုမောင်နှမများနှင့် စတင်တည်ထောင်ခဲ့ပြီး ထိုတီးဝိုင်းတွင် ဒရမ်တီးခတ်သူအနေနှင့် ဂီတသမားဘဝကို စတင်ခဲ့သည်။
၁၉၆၈ ခုနှစ်တွင် စတီရီယို တေးသံရှင်အဖြစ် တေးသီချင်းများ စတင်သီဆိုခဲ့သည်။
၁၉၇၀ ပြည့်နှစ်၀န်းကျင်တွင် ပလေးဘွိုင်း တေးဂီတအဖွဲ့ကို စတင်ဖွဲ့စည်းတည်ထောင်ခဲ့သည်။
ပလေးဘွိုင်း တေးဂီတအဖွဲ့ သန်းနိုင်သည် ၁၉၇၀ ပြည့်နှစ်ကာလတွင် ပလေးဘွိုင်း (တူရိယာ လုလင်) တေးဂီတအဖွဲ့ကို အောက်ပါအဖွဲ့ဝင်များနှင့်အတူတကွ တည်ထောင်ခဲ့သည် – သိန်းတန် (မြန်မာပြည်) (လိဒ်ဂစ်တာ) ကျော်မင်း (ဂီတာ) တော်မီ ကျော်နိုင် (ဘေ့စ်ဂစ်တာ) ဇော်ဝင်းရှိန် (ဒရမ်) တင်ဦးသောင်း (ကီးဘုတ်) ပုလဲ (အမျိုးသမီးအဆိုရှင်) ထိုအဖွဲ့ဝင်များသာမက ပလေးဘွိုင်းအဖွဲ့သည် တက္ကသိုလ် အေးမောင်၊ စိန်လွင် အစရှိသည့် နာမည်ကျော် ဂီတသမားများနှင့်လည်း များစွာပတ်သက်ခဲ့သည်။
ပလေးဘွိုင်းအဖွဲ့သည် အနောက်တိုင်းဂီတ တေးသီချင်းများကို မှီငြမ်းထားသော တေးများနှင့် ကိုယ်ပိုင်သံစဉ် တေးများစွာကို အသံသွင်းတိတ်ခွေများသာမက စင်တင်ဖျော်ဖြေရေးပွဲများ၌ပါ တီးခတ် သီဆိုခဲ့သည်။
ထိုခေတ်ကာလများတွင် စတီရီယိုအသံစနစ်ကို စတင်အသုံးပြုခဲ့ခြင်းကြောင့် လူငယ်ထုအကြား အလွန်ထင်ရှားကျော်ကြားခဲ့သည်။
အယ်လ်ဘမ်များ တကိုယ်တော် စုံတွဲ နှင့် အဖွဲ့လိုက် ထင်ရှားကျော်ကြားသည့် တေးသီချင်းများ ရွှေရတုဂီတခရီး ပလေးဘွိုင်း သန်းနိုင် သည် ၂၀၁၅ ခုနှစ် ဖေဖော်ဝါရီလ ၂၈ ရက်နေ့တွင် နှစ် ၅၀ ပြည့်မြောက်ခဲ့သော သူ၏ ဂီတခရီးလမ်းအတွက် ရွှေရတုအထိမ်းအမှတ် ဖျော်ဖြေပွဲကို ရန်ကုန်တိုင်းဒေသကြီး၊ ဒဂုံမြို့နယ်၊ မြို့မကျောင်းလမ်းပေါ်ရှိ အမျိုးသားကဇာတ်ရုံတွင် ကျင်းပပြုလုပ်ခဲ့သည်။
ရိုက်ကူးရေး ၁၉၈၄ ခုနှစ်ဝန်းကျင်တွင် ဒါရိုက်တာ ဝင်းဖေ ရိုက်ကူးခဲ့သည့် အချစ်လှေ ရုပ်ရှင်ဇာတ်ကားတွင် သရုပ်ဆောင်မင်းသမီး ဆွေဇင်ထိုက်နှင့်အတူ ခေါင်းဆောင်မင်းသား နေရာ၌ ပါဝင်သရုပ်ဆောင်ခဲ့ပြီး ဇနီးဖြစ်သူ ပုလဲသည်လည်း ဧည့်သည်သရုပ်ဆောင်အနေနှင့် ပါဝင်ခဲ့သည်။
ပလေးဘွိုင်းသန်းနိုင် – ရော့ခ်ဂီတခေတ်ဦး လမ်းဖောက်ခဲ့သူ လွှမ်းမိုးမှုများ ပလေးဘွိုင်း သန်းနိုင်နှင့် ပလေးဘွိုင်း တေးဂီတအဖွဲ့သည် မြန်မာ့ခေတ်ပေါ် တေးဂီတသမိုင်းတွင် စတီရီယိုခေတ်ဦး၏ ပြယုဂ်များထဲမှ တစ်ခုအဖြစ် မှတ်တမ်းတင်ထားပြီး၊ အနောက်တိုင်း တေးဂီတနည်းစနစ်များကို မြန်မာ့တေးဂီတနှင့် ပေါင်းစပ်သည့် စွန့်ဦးဖန်တီးမှုများကို ပြုလုပ်ခဲ့သည်။
နောင် ထွက်ပေါ်လာသော ဂီတအဖွဲ့များနှင့် အဆိုတော်များအတွက် ဆန်းသစ်တီထွင်ဖန်တီးရန် အားပေးမှုများဖြစ်စေခဲ့သည်။
ဝေဖန်မှုများ ပလေးဘွိုင်း သန်းနိုင်၏ ဂီတဟန်ပန်ပုံစံသည် ဂီတလောကထဲသို့ သူ စတင်ဝင်ရောက်စအချိန်က မြန်မာလူမျိုး(အထူးသဖြင့် လူကြီးသူမ)တို့၏ အမြင်တွင် လူမှုအသိုင်းအဝိုင်းပတ်ဝန်းကျင်တွင် ယခင်ကတွေ့မြင်နေကြ-မဟုတ်သည့် ခေတ်ပြောင်းတော်လှန်မှုပုံစံဖြစ်နေသဖြင့် ဝေဖန်မှုအမျိုးမျိုးကို ခံခဲ့ရသည်။
ဂီတအမွေအနှစ် မြန်မာ့ဂီတ စတီရီယိုခေတ်ဦး၏ အမှတ်တရအဖြစ် မှတ်သားခံရသည်။
နောက်ထွက်ပေါ်လာသော တေးဂီတအဖွဲ့များ၊ အဆိုတော်များအပေါ် များစွာလွှမ်းမိုးခဲ့သည်။
ကိုးကား ရင်းမြစ်များ Radiodiffusion – Playboy Group မိုးမခ ဂျာနယ် – စတီရီယိုခေတ်ဦး မြန်မာ့တေးဂီတ ပြင်ပလင့်များ ကဏ္ဍ:မြန်မာ အမျိုးသား အဆိုတော်များ ကဏ္ဍ:မြန်မာ ဂီတပညာရှင်များ ကဏ္ဍ:မြန်မာ တေးရေးဆရာများ။
ဟယချိနဲတောင် (早池峰山, Hayachine-san) သည် ဂျပန်နိုင်ငံ၊ ဟွန်းရှူးကျွန်းမြောက်ပိုင်း တိုးဟိုခုဒေသတွင် တည်ရှိသည့် ခိတခမိတောင်တန်း၏ အမြင့်ဆုံးတောင် ဖြစ်သည်။
ပင်လယ်ရေမျက်နှာပြင်အထက် ၁၉၁၇ မီတာ (၆၂၈၉ ပေ) မြင့်သည်။
ဤတောင်သည် အိဝတဲစီရင်စုတွင် အိဝတဲတောင်ပြီးပါက ဒုတိယမြောက်အမြင့်ဆုံးတောင်လည်း ဖြစ်သည်။
ဤတောင်ကို ၁၉၆၄ ခုနှစ်တွင် ခယူးယဖုခုဒ ရေးသားခဲ့သည့် စာအုပ်ဖြစ်သည့် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ထည့်သွင်းဖော်ပြထားသည်။
ဤတောင်သည် ဟနမခိမြို့၊ တိုးနိုမြို့နှင့် စီရင်စုမြို့တော်ဖြစ်သည့် မိုရိအိုခ၏ အရှေ့ဘက်ရှိ မိယခိုမြို့တို့၏ နယ်နိမိတ်ပေါ်တွင် တည်ရှိနေသည်။
Hyakumeizan, Hiking Japan! . Japan Gazetteer. Accessed June 27, 2008. ပြင်ပလင့်များ Hiking in Japan: Mount Hayachine Hanamaki Tourism Association ကိုးကား ကဏ္ဍ:ဂျပန်နိုင်ငံရှိ တောင်များ။
ကင်္ခါဝိတရဏဝိသုဒ္ဓိသည် ဝိသုဒ္ဓိ ၇ ပါးတွင် စတုတ္ထမြောက် အဆင့်ဖြစ်ပြီး "ယုံမှားသံသယကို လွန်မြောက်၍ စင်ကြယ်ခြင်း" ဟု အဓိပ္ပာယ်ရသည်။
ဤဝိသုဒ္ဓိသည် အဓိကအားဖြင့် နာမ်ရုပ်တရားတို့၏ အကြောင်းနှင့်အကျိုးဆက်နွှယ်မှုကို ပိုင်းခြားထင်ထင် သိမြင်သော ပစ္စယပရိဂ္ဂဟဉာဏ် ကို ဆိုလိုသည်။
၎င်းသည် လောကီအဆင့်နှင့် လောကုတ္တရာအဆင့်ဟူ၍ နှစ်မျိုးရှိသည်။
ကင်္ခါဝိတရဏဝိသုဒ္ဓိ (ထီ) [ကင်္ခါဝိတရဏ + ဝိသုဒ္ဓိ] (၁) ယုံမှားခြင်းကို လွန်မြောက်၍ (အဟေတုကဒိဋ္ဌိ၊ ဝိသမဟေတုကဒိဋ္ဌိတို့မှ)–စင်ကြယ်ခြင်း–စင်ကြယ်သော (ပစ္စယပရိဂ္ဂဟ)ဉာဏ်။
(၂) ယုံမှားခြင်းကို လွန်မြောက်၍ (ကိလေသာတို့မှ) - စင်ကြယ်ခြင်း–စင်ကြယ်သော (မဂ်)ဉာဏ်။
(၁) ကင်္ခါဝိတရဏဝိသုဒ္ဓိ ပါရိသုဒ္ဓိပဓာနိယင်္ဂံ။
ကင်္ခါဝိတရဏဝိသုဒ္ဓိတိ ပစ္စယာကာရဉာဏံ၊ အဒ္ဓတ္တယေပိ ပစ္စယဝသေနေဝ ဓမ္မာ ပဝတ္တန္တီတိ ပဿတော ကင်္ခံ ဝိတရတိ။
(ပဋိသံ၊ဋ္ဌ၊၁၊၁၁၉။
) ဧဝံ နာနာနယေဟိ နာမရူပပစ္စယပရိဂ္ဂဟဏေန တီသု အဒ္ဓါသု ကင်္ခံ ဝိတရိတွာ ဌိတံ ဉာဏံ ကင်္ခါဝိတရဏဝိသုဒ္ဓီတိ ဝေဒိတဗ္ဗံ။
(စူဠနိ၊ဋ္ဌ၊၉၅။
) ပစ္စယပရိဂ္ဂဟော အဒ္ဓတ္တယကင်္ခါမလဝိဓမနတော ကင်္ခါဝိတရဏဝိသုဒ္ဓိ။
ဒီ၊ဋီ၊၃၊၂၈၇။
(မ၊ဋီ၊၂၊၁၂၀။
နာမရူပ။
) တေသဉ္စ နာမရူပါနံ ပစ္စယပရိဂ္ဂဟော ကင်္ခါဝိတရဏဝိသုဒ္ဓိ နာမ။
သင်္ဂဟ၊၆၄။
ကင်္ခါယ ဝိတရဏတော အတိက္ကမနတော ကင်္ခါဝိတရဏာ စ အဟေတုကဝိသမဟေတုဒိဋ္ဌိမလဿ စ ဝိသောဓနတော ဝိသုဒ္ဓိ စာတိ ကင်္ခါဝိတရဏဝိသုဒ္ဓိ နာမာတိဝုစ္စတိ။
သင်္ဂဟ၊ဋီ၊၄၀၈။
၂၆၉၊၂၇၀။
) ဝေါဟာရရင်းမြစ် ကင်္ခါဝိတရဏဝိသုဒ္ဓိ ဟူသော ပါဠိစကားလုံးကို အောက်ပါအတိုင်း ခွဲခြမ်းစိတ်ဖြာနိုင်သည်။
ကင်္ခါ - ယုံမှားခြင်း၊ သံသယရှိခြင်း။
ဝိတရဏ - လွန်မြောက်ခြင်း၊ ကျော်ဖြတ်ခြင်း။
ဝိသုဒ္ဓိ - စင်ကြယ်ခြင်း၊ သန့်စင်ခြင်း။
ပေါင်းစပ်အဓိပ္ပာယ်မှာ "ယုံမှားခြင်းကို လွန်မြောက်သဖြင့် ရရှိလာသော ဉာဏ်ပညာ၏ စင်ကြယ်ခြင်း" ဖြစ်သည်။
ကင်္ခါဝိတရဏဝိသုဒ္ဓိ နှစ်မျိုး ကင်္ခါဝိတရဏဝိသုဒ္ဓိကို (၁) လောကီဉာဏ်ဖြစ်သော ပစ္စယပရိဂ္ဂဟဉာဏ် နှင့် (၂) လောကုတ္တရာဉာဏ်ဖြစ်သော မဂ်ဉာဏ် ဟူ၍ နှစ်မျိုးခွဲခြားနိုင်သည်။
လောကီကင်္ခါဝိတရဏဝိသုဒ္ဓိ (ပစ္စယပရိဂ္ဂဟဉာဏ်) ဤအဆင့်သည် ဝိပဿနာရှုပွားသူ ယောဂီတစ်ဦး၏ နာမ်ရုပ်တရားတို့၏ အကြောင်းတရားများကို ပိုင်းခြားသိမြင်သည့် ပစ္စယပရိဂ္ဂဟဉာဏ် ကို ရည်ညွှန်းသည်။
ဤဉာဏ်ဖြစ်ပေါ်သောအခါ အတိတ်၊ ပစ္စုပ္ပန်၊ အနာဂတ် ဟူသော ကာလသုံးပါးစလုံး၌ ဖြစ်ပေါ်နေသော တရားအားလုံးသည် အကြောင်းတရားများကြောင့်သာ ဖြစ်ပေါ်လာသည်ကို ရှင်းလင်းစွာ သိမြင်လာသည်။
ပယ်ရှားအပ်သော ယုံမှားမှုများနှင့် မိစ္ဆာဒိဋ္ဌိများ ပစ္စယပရိဂ္ဂဟဉာဏ် ဖြစ်ပေါ်လာသည်နှင့် တပြိုင်နက် အောက်ပါ ယုံမှားသံသယ (ကင်္ခါ) နှင့် မှားယွင်းသောအယူ (မိစ္ဆာဒိဋ္ဌိ) တို့ ကင်းစင်သွားသည်။
သောဠသကင်္ခါ (ယုံမှားခြင်း ၁၆ ပါး) - မိမိ၏ ခန္ဓာငါးပါးကို အတ္တဟုစွဲ၍ အတိတ်၊ အနာဂတ်၊ ပစ္စုပ္ပန်ကာလတို့၌ ဖြစ်သော "ငါသည် အတိတ်ဘဝက ဖြစ်ခဲ့ဖူးသလော"၊ "ငါသည် နောင်ဘဝ၌ ဖြစ်ဦးမည်လော" စသည့် ယုံမှားမှုများ။
အဋ္ဌကင်္ခါ (ယုံမှားခြင်း ၈ ပါး) - မြတ်စွာဘုရား၊ တရားတော်၊ သံဃာတော်တို့၏ ဂုဏ်ကျေးဇူးနှင့် သံသရာစသည်တို့၌ ယုံမှားခြင်းများ။
ကင်္ခါဝိတရဏဝိသုဒ္ဓိသည် လောကီ (ပစ္စယပရိဂ္ဂဟဉာဏ်)၊ လောကုတ္တရာ (မဂ်ဉာဏ်)အားဖြင့် ၂-ပါးရှိ၏။
နာမ်ရုပ်တို့၏ အကြောင်းတရားကို သိမ်းဆည်းတတ်၊ သိမြင်တတ်သော ပစ္စယပရိဂ္ဂဟဉာဏ် ဖြစ်ပေါ်လာသောအခါ ကာလ ၃-ပါး၌ အတ္တနှင့်စပ်သော ယုံမှားခြင်း ၁၆-ပါး၊ ဘုရား၌ ယုံမှားခြင်းစသော ယုံမှားခြင်း ၈-ပါး တို့သည် ကွာရှင်းကင်းပျောက်ကုန်၏။
အဟေတုကဝါဒီပုဂ္ဂိုလ်တို့၏ အဟေတုကဒိဋ္ဌိ၊ ဣဿရနိမ္မာနဝါဒီပုဂ္ဂိုလ်တို့၏ ဝိသမဟေတုကဒိဋ္ဌိ၊ ကာရကဒိဋ္ဌိ၊ ဝေဒကဒိဋ္ဌိတို့သည်လည်း ကွာရှင်းကင်းပျောက်ကြကုန်၏။
အကြောင်းကား ပစ္စယပရိဂ္ဂဟဉာဏ် ဖြစ်ပေါ်သည်နှင့် တစ်ပြိုင်နက် အစမထင် သံသရာဝယ် ကာလ ၃-ပါး၌ အကြောင်းအကျိုးအဆက်ဆက်၏ အစွမ်းအားဖြင့် သက်သက်သော နာမ်ရုပ်မျှသာ ဖြစ်နေခြင်းကို သိမြင်ခြင်းကြောင့် ပုဂ္ဂိုလ်သတ္တဝါ သူငါအတ္တရှာမရ၍ “အတိတ်ဘဝက ငါဖြစ်ဖူးလေပြီလော” စသော ယုံမှားခြင်း ၁၆-ပါးတို့သည် ကင်းပျောက်ကုန်၏။
ထိုယုံမှားခြင်း ၁၆-ပါး၊ ဘုရား၌ယုံမှားခြင်းစသော ယုံမှားခြင်း ၈-ပါးတို့သည်လည်း ထောက်တည်ရာမရဘဲ ကင်းပျောက်ကြကုန်၏။
(ဝိသုဒ္ဓိ၊ဋီ၊၂၊၃၈၃။
ဝတာရ၊ဋီ၊သစ်၊၂၊၃၂၃။
) အဟေတုကဒိဋ္ဌိ - "သတ္တဝါတို့သည် အကြောင်းကင်းမဲ့စွာ အလိုလို ဖြစ်ပေါ်လာသည်" ဟူသော အယူမှား။
ဤအယူသည် နိယတမိစ္ဆာဒိဋ္ဌိဖြစ်၍ အလွန်စွဲမြဲပါက ဘုရားရှင်ပင် ချွတ်၍မရနိုင်သော ကြောက်မက်ဖွယ်အယူဖြစ်သည်။
နာမ်ရုပ်တို့၏ အချင်းခပ်သိမ်း အကြောင်းနှင့်စပ်၍ ဖြစ်ခြင်းရှိသည်ကို သိမြင်ခြင်းကြောင့် “နာမ်ရုပ်တို့သည် ဖြစ်ပေါ်တည်နေရန် အကြောင်းမရှိ၊ အကြောင်းကင်း၍ မိမိတို့အလိုအလျောက် ဖြစ်ပေါ်တည်နေကုန်၏” ဟုယူသော (အဟေတုကဒိဋ္ဌိ) အယူမှားကြီးသည် ကင်းပျောက်၏။
(အဟေတုကဒိဋ္ဌိသည် နိယတမိစ္ဆာဒိဋ္ဌိမျိုးဖြစ်၍ အဟေတုကအယူစွဲကပ်နေသူကို ဘုရားအရာအထောင်တို့သည် သစ္စာ ၄-ပါးကို သိစေခြင်းငှာ (ချွတ်ခြင်းငှာ) မတတ်ကောင်း။
(အဘိ၊ဋ္ဌ၊၁၊၃၉၂။
) ကြောက်စရာကောင်းသော အယူမှားကြီးပေတည်း။
(ဒီ၊ဋ္ဌ၊၁၊၁၅၀ လည်းကြည့်)။
ဝိသမဟေတုကဒိဋ္ဌိ - "ထာဝရဘုရား၊ ဗြဟ္မာကြီးက ဖန်ဆင်း၍ သတ္တဝါများ ဖြစ်ပေါ်လာသည်" ကဲ့သို့သော အကြောင်းမဟုတ်သည်ကို အကြောင်းမှန်ဟု စွဲယူသည့် အယူမှား။
“မိမိတို့နှင့် သင့်လျော်သောအကြောင်းတရားတို့၏ ပေါင်းဆုံညီညွတ်မှုကြောင့် နာမ်ရုပ်တို့သည် ဖြစ်ပေါ်တည်နေကုန်၏၊ တပါးသော အကြောင်းတို့ကြောင့် ဖြစ်ပေါ်တည်နေကြသည်မဟုတ်”ဟု ဟုတ်တိုင်းမှန်စွာ သိမြင်ခြင်းကြောင့် “ထာဝရတန်ခိုးရှင် ဖန်ဆင်းခြင်းကြောင့် ရုပ်နာမ်ခန္ဓာ သတ္တဝါ သင်္ခါရတို့ ဖြစ်ပေါ်လာကြကုန်၏” ဤသို့စသည်ဖြင့် နာမ်ရုပ်တို့၏ အကြောင်းမဟုတ်သည်ကို အကြောင်းပြုလုပ်၍ယူသော (ဝိသမဟေတုကဒိဋ္ဌိ) အယူမှားကြီးသည် ကင်းပျောက်၏။
(ပစ္စယပရိဂ္ဂဟဉာဏ်ဖြင့် အဟေတုက၊ ဝိသမဟေတုကဒိဋ္ဌီတို့ကိုပယ်၏။
ထိုဉာဏ်၏ နောက်အဖို့ဖြစ်သော ကင်္ခါဝိတရဏဉာဏ်ဖြင့် ယုံမှားခြင်းကိုပယ်၏၊ ဒိဋ္ဌိကို အလျှင်ပယ်၊ ယုံမှားခြင်းကို နောက်ပယ်သဘောမျိုး ပြဆို၏။
(အဘိ၊ဋ္ဌ၊၁၊၃၈၆။
) ကာရကဒိဋ္ဌိ၊ ဝေဒကဒိဋ္ဌိ - "ပြုလုပ်သူ၊ ခံစားသူ ပုဂ္ဂိုလ်သတ္တဝါ အတ္တသည် အမှန်တကယ်ရှိသည်" ဟု စွဲယူသောအမြင်များ။
အကြောင်းကျိုးဖြစ်စဉ်မှ တပါး ပြုလုပ်တတ်၊ ခံစားတတ်သော ပုဂ္ဂိုလ်သတ္တဝါသူငါအတ္တကို မတွေ့မမြင်ရခြင်းကြောင့် “ပြုလုပ်တတ်သူရှိ၏၊ ခံစားတတ်သူရှိ၏”ဟု ယူသော ကာရကဒိဋ္ဌိ၊ ဝေဒကဒိဋ္ဌီတို့သည် ကင်းပျောက်ကုန်၏။
ဒိဋ္ဌိ ၆၂-ပါးလုံးပင် ကင်းပျောက်ကုန်၏။
(ဝိသုဒ္ဓိ၊၂၊၂၃၉။
) ဤသို့ အကြောင်းနှင့်အကျိုးကို ထွင်းဖောက်သိမြင်ခြင်းကြောင့် ယုံမှားမှုများနှင့် ဒိဋ္ဌိ ၆၂ ပါးလုံး ကင်းစင်သွားပြီး ရရှိလာသော ဉာဏ်၏စင်ကြယ်ခြင်းကို ကင်္ခါဝိတရဏဝိသုဒ္ဓိ ဟုခေါ်သည်။
ဆိုအပ်ခဲ့ပြီးသည့်အတိုင်း ယုံမှားခြင်းကို လွန်မြောက်၍ ဒိဋ္ဌိတို့မှ စင်ကြယ်ခြင်းကြောင့် ပစ္စယပရိဂ္ဂဟဉာဏ်သည် ကင်္ခါဝိတရဏဝိသုဒ္ဓိမည်၏။
အကြောင်းနှင့် တကွ နာမ်ရုပ်ကို သိမြင်ခြင်းသည် ကင်္ခါဝိတရဏဝိသုဒ္ဓိဟုဆို၏။
) အခြားအမည်များ ဤပစ္စယပရိဂ္ဂဟဉာဏ်ကို အောက်ပါအမည်များဖြင့်လည်း ခေါ်ဆိုသည်။
ဓမ္မဋ္ဌိတိဉာဏ် (တရားတို့၏ တည်နေပုံအကြောင်းကို သိသောဉာဏ်) ယထာဘူတဉာဏ် (ဟုတ်တိုင်းမှန်စွာ သိသောဉာဏ်) သမ္မာဒဿန (မှန်ကန်စွာ မြင်ခြင်း)ဓမ္မဋ္ဌိတိဉာဏ် (နာမ်ရုပ်တို့၏ တည်ကြောင်းတရားကို သိသောဉာဏ်)၊ ယထာဘူတဉာဏ် (ဟုတ်မှန်စွာသိသောဉာဏ်)၊ သမ္မာဒဿနဉာဏ် (မှန်ကန်စွာ မြင်သောဉာဏ်) ဟူသော အမည်တို့သည်လည်း ကင်္ခါဝိတရဏဝိသုဒ္ဓိ၏ အမည်ချည်းသာတည်း။
(ပဋိသံ၊၄၉၊၂၅၀။
ဝတာရ၊ဋီ၊သစ်၊၂၊၃၂၄။
) ရရှိသောအကျိုးကျေးဇူး ဤဝိသုဒ္ဓိနှင့် ပြည့်စုံသော ယောဂီပုဂ္ဂိုလ်သည် သာသနာတော်၌ တည်ရာ (အရိယာမဂ်) နှင့် သက်သာရာ (အရိယာဖိုလ်) ကို ရရှိရန် အခြေခံအုတ်မြစ်ကို ချနိုင်ပြီဖြစ်သည်။
ထိုသူသည် သောတာပန်ကဲ့သို့ အပါယ်လေးပါးသို့ မကျရောက်တော့သည်မှာ သေချာသဖြင့် စူဠသောတာပန် (သောတာပန်အငယ်) ဟုပင် ခေါ်ဆိုနိုင်သည်။
ဤဝိသုဒ္ဓိနှင့်ပြည့်စုံသောသူသည် သာသနာတော်၌ သက်သာရာ(=အရိယာဖိုလ်)၊ တည်ရာ(=အရိယာမဂ်)ကို ရ၏။
သောတာပန်သည် အပါယ်မလားသကဲ့သို့ အပါယ်မကျဘဲ သုဂတိဘဝသို့ လားမြဲဖြစ်၍ စူဠသောတာပန် (သောတာပန်အငယ်) မည်၏။
) မဂ်ဖိုလ်မရသေးသော်လည်း မဂ်ဖိုလ်ရကြောင်း အကျင့်ကောင်း၌ ကောင်းစွာတည်နေအားထုတ်ခြင်းကြောင့် သက်သာရာ တည်ရာကို ရ၏ဟုဆိုလို၏။
(ဝိသုဒ္ဓိ၊ဋီ၊၂၊၃၈၅။
) ဤကား အကျဉ်းဖြစ်၏။
အကျယ်ကို ဝိသုဒ္ဓိ၊၂၊၂၃၃-၂၄၀။
ဝိသုဒ္ဓိ၊ဋီ၊၂၊၃၆၈-၃၈၅ တို့၌ကြည့်။
လောကုတ္တရာကင်္ခါဝိတရဏဝိသုဒ္ဓိ (မဂ်ဉာဏ်) ဤသည်မှာ အရိယာမဂ်ဉာဏ်ကို ရည်ညွှန်းသည်။
မဂ်ဉာဏ်သည် သံသယအားလုံးကို အကြွင်းမဲ့ ပယ်သတ်ပြီး ကိလေသာဟူသမျှမှ အပြီးတိုင် စင်ကြယ်စေသည်။
ဥဒါန်းပါဠိတော် အဋ္ဌကထာ၌ အရှင်ကင်္ခါရေဝတမထေရ်သည် မိမိ၏ မဂ်ပညာကို ဆင်ခြင်သုံးသပ်ရာတွင် ဤလောကုတ္တရာအဆင့်ရှိသော ကင်္ခါဝိတရဏဝိသုဒ္ဓိကို ရည်ညွှန်းဖော်ပြထားသည်။
၎င်းသည် ယုံမှားခြင်းကို လွန်မြောက်ရုံသာမက မိမိပယ်သတ်အပ်သော ကိလေသာအားလုံးမှ အပြီးတိုင် စင်ကြယ်သွားခြင်း ဖြစ်သည်။
(၂) အာယသ္မာ ကင်္ခါရေဝတော ... အတ္တနော ကင်္ခါဝိတရဏဝိသုဒ္ဓိံ ပစ္စဝေက္ခမာနော။
ဥဒါန၊၁၄၈။
မဂ္ဂပညာ အနဝသေသတော သဗ္ဗကင်္ခါနံ ဝိတရဏတော သမတိက္ကမနတော၊ အညေဟိ စ အတ္တနာ ပဟာတဗ္ဗကိလေသေဟိ အစ္စန္တဝိသုဇ္ဈနတော “ကင်္ခါဝိတရဏဝိသုဒ္ဓီ”တိ ဣဓာဓိပ္ပေတာ။
ဥဒါန၊ဋ္ဌ၊၂၈၆။
(အကြွင်းမဲ့အားဖြင့် အလုံးစုံသော ယုံမှားခြင်းတို့ကို လွန်မြောက်ခြင်းကြောင့်၎င်း၊ ယုံမှားခြင်းမှတပါး မိမိပယ်ပြီးသော ကိလေသာတို့မှ စင်စစ်စင်ကြယ်သောကြောင့်၎င်း မဂ်ပညာကို ကင်္ခါဝိတရဏဝိသုဒ္ဓိ ဟု ဤ၌ အလိုရှိအပ်၏။
) ဆက်စပ်ဖတ်ရှုရန် ဝိစိကိစ္ဆာ ပြင်ပလင့်များ ဝိသုဒ္ဓိမဂ်အရသာ မနောရထပူရဏီကျမ်း အာနာပါနဒီပနီ ပရမတ္ထသံခိပ်အဖြေကျမ်း နိဗ္ဗာနဂါမိနိပဋိပဒါ-တတိယတွဲ ကမ္မဋ္ဌာန်းကျမ်းကြီး ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
တီ-အာရာ (ကိုရီးယား: 티아라, အင်္ဂလိပ်: T-ara) သည် ၂၀၀၉ ခုနှစ်တွင် ဖွဲ့စည်းခဲ့သော တောင်ကိုရီးယား အမျိုးသမီးအဆိုတော်အဖွဲ့ဖြစ်ပြီး လက်ရှိတွင် Qri, Eunjung, Hyomin နှင့် Jiyeon ဟူသော အဖွဲ့ဝင်လေးဦးဖြင့် ဖွဲ့စည်းထားသည်။
တီ-အာရာအဖွဲ့သည် တောင်ကိုရီးယားနှင့် တရုတ်နိုင်ငံတို့အပါအဝင် အာရှဒေသများစွာတွင် စီးပွားရေးအရ အောင်မြင်မှုများ ရရှိခဲ့သည်။
၎င်းတို့၏ "Roly-Poly" (၂၀၁၁) သီချင်းသည် ၂၀၁၀ ပြည့်နှစ်နောက်ပိုင်းတွင် ဒေါင်းလုတ်အများဆုံး ပြုလုပ်ခဲ့သည့် ပြည်တွင်းသီချင်းများထဲမှ တစ်ပုဒ်ဖြစ်ပြီး ယနေ့အထိ ဒေါင်းလုတ်အများဆုံး ပြုလုပ်ခြင်းခံရသည့် အမျိုးသမီးအဖွဲ့၏ သီချင်းတစ်ပုဒ်လည်း ဖြစ်သည်။
thumb ကိုးကား ကဏ္ဍ:ကေပေါ့ပ် ဂီတ အဖွဲ့များ။
ဦးထပ်လိုင်း (၁၉ ဖေဖော်ဝါရီ ၁၉၁၀ - ၂၀၀၉) သည် ချင်းလူမျိုး၊ခူမီးတိုင်းရင်းသား အထင်ကရနိုင်ငံရေးသမား တစ်ဦး ဖြစ်သည်။
၁၉၄၇ ခုနှစ်၊ ၁၉၇၄ ခုနှစ် နှင့် ၂၀၀၈ ခုနှစ် နိုင်ငံတော်ဖွဲ့စည်းပုံအခြေခံဥပဒေများ ရေးဆွဲခဲ့ကြစဉ် (၃) ကြိမ်လုံး ပါဝင်ဆောင်ရွက်ခဲ့သည့် နိုင်ငံ့ဂုဏ်ရည် (ပထမအဆင့်)၊ သီရိပျံချီဆုရ ပုဂ္ဂိုလ် လည်း ဖြစ်သည်။
ငယ်ဘဝနှင့် ပညာရေး ဦးထပ်လိုင်း ကို မြန်မာသက္ကရာဇ် (၁၂၇၁) ခု၊ တပေါင်းလဆန်း (၁၂) ရက်နေ့၊ခရစ်သက္ကရာဇ် ၁၉၁၀ ပြည့်နှစ်၊ဖေဖော်ဝါရီ ၁၉ ရက် တွင် ချင်းပြည်နယ်၊ ပလက်ဝမြို့နယ်၊ လောင်ကဒူးရွာ တွင် (အဖ) ဦးကိန်းထုံး၊ (အမိ) ဒေါ်အန်းဆောက် တို့မှ မွေးဖွားခဲ့သည်။
၁၉၃၁ ခုနှစ်တွင် စစ်တွေစာစစ်ဌာန မှနေ၍ တိုင်းရင်းမြန်မာ သတ္တမတန်းကို ဖြေဆိုအောင်မြင်ခဲ့သည်။
အသက်မွေးဝမ်းကျောင်း အလုပ်အကိုင်များ ဦးထပ်လိုင်း သည် မွေးရပ်မြေတွင် မူလတန်းပြကျောင်းဆရာအဖြစ် ၁၉၃၂ ခုနှစ် မှ ၁၉၃၅ ခုနှစ် အထိ ခေတ္တလုပ်ကိုင်ခဲ့သည်။
ထို့နောက် ၁၉၄၂ ခုနှစ် တွင် စိုက်ပျိုးရေးဌာန ၏ ကျေးလက်မှူး အဖြစ် လည်းကောင်း၊၁၉၄၅ ခုနှစ် တွင် ပလက်ဝတိုက်နယ် ၏ တိုက်နယ်ဥက္ကဋ္ဌ အဖြစ် လည်းကောင်း အသီးသီး ဆောင်ရွက်ခဲ့သည်။
ထို့အပြင် ၁၉၅၃ ခုနှစ် တွင် ပလက်ဝမြို့ ရဲတပ်ဖွဲ့ ၏ အရန်ရဲအုပ် အဖြစ် ဆောင်ရွက်ခဲ့သေးသည်။
နိုင်ငံရေးနှင့် အမျိုးသားရေး ဆောင်ရွက်ချက်များ ဦးထပ်လိုင်း သည် ၁၉၄၇ ခုနှစ်၊အထွေထွေရွေးကောက်ပွဲ မှ တဆင့် ပလက်ဝမြို့နယ် ၏ တိုင်းပြည်ပြုလွှတ်တော် အမတ် (၁၉၄၇–၁၉၅၂) ဖြစ်လာပြီး နိုင်ငံရေးလောကထဲသို့ ဝင်ရောက်လာခဲ့သည်။
၁၉၄၇ ဖွဲ့စည်းပုံအခြေခံဥပဒေ ရေးဆွဲမှုတွင် အမတ် အနေဖြင့် ပါဝင်ခဲ့သည်။
သူသည် ၁၉၅၃ ခုနှစ် တွင် ပလက်ဝမြို့နယ်၊ ချင်းအမျိုးသား စည်းလုံးညီညွတ်ရေးအဖွဲ့ ၏ ဥက္ကဋ္ဌ အဖြစ် ၁၉၅၆ ခုနှစ် အထိ တာဝန် ယူခဲ့ပြီး အမျိုးသားရေးကိစ္စ များ ဆောင်ရွက်ခဲ့သည်။
ထို့နောက် လွတ်လပ်ရေးရပြီးနောက် ပထမဆုံးပြုလုပ်သည့် အထွေထွေ ရွေးကောက်ပွဲ၊ ၁၉၅၁ - ၁၉၅၂ တွင် ပလက်ဝမြို့နယ် ကိုယ်စားပြု လူမျိုးစုလွှတ်တော် အမတ် အဖြစ် ရွေးချယ်ခံရသည်။
ဦးထပ်လိုင်းသည် ပလက်ဝမြို့နယ် တည်မြဲဖဆပလအဖွဲ့ ၏ ဥက္ကဋ္ဌ (၁၉၅၃–၁၉၆၂)အဖြစ် လည်းကောင်း၊ ၁၉၆၂ ခုနှစ် တွင် ချင်းဝိသေသတိုင်း၊ ချင်းရေးရာကောင်စီ ၏ သဘာပတိ အဖြစ်လည်းကောင်း၊ ၁၉၇၃ ခုနှစ် တွင် ပြည်လုံးကျွတ်ဆန္ဒခံယူပွဲ ကျင်းပရေးကော်မရှင် အဖွဲ့ဝင် အဖြစ်လည်းကောင်း၊၁၉၇၄ ခုနှစ် နိုင်ငံတော်ဖွဲ့စည်းပုံအခြေခံဥပဒေ ရေးဆွဲရေး၌ အကြံပေး ၃၃ ဦး အဖွဲ့ ၏ အဖွဲ့ဝင် အဖြစ်လည်းကောင်း၊ ၁၉၉၃ ခုနှစ် တွင် အမျိုးသားညီလာခံ ၏ တိုင်းရင်းသား ကိုယ်စားလှယ် အဖြစ် လည်းကောင်း အသီးသီး ပါဝင်ခဲ့သည်။
ကွယ်လွန်ခြင်း ဦးထပ်လိုင် သည် ပလက်ဝမြို့၊ ရိက္ခာရပ်ကွက်ရှိ ၎င်း၏ နေအိမ်၌ ၂၀၀၉ ခုနှစ်တွင် ကွယ်လွန်ခဲ့သည်။
ကိုးကား ကဏ္ဍ:မြန်မာ့နိုင်ငံရေးသမားများ ကဏ္ဍ:ချင်းပြည်နယ်မှ လူပုဂ္ဂိုလ်များ။
ဦးစိုးထက် (ခ) ဆလိုင်းမဲလု (၂၂ မတ် ၁၉၆၀ မွေးဖွား) သည် ချင်းလူမျိုး အငြိမ်းစား စစ်မှုထမ်းတစ်ဦး ဖြစ်သည်။
အထင်ကရ ချင်းနိုင်ငံရေးသမား ဦးထပ်လိုင်း ၏ သားတစ်ဦးလည်းဖြစ်ပြီး၊ဒုတိယအကြိမ် ချင်းပြည်နယ်အစိုးရအဖွဲ့ တွင် စည်ပင်သာယာရေး၊လျှပ်စစ်နှင့်စက်မှုလက်မှုဝန်ကြီး အဖြစ် တာဝန်ထမ်းဆောင်ခဲ့သူဖြစ်သည်။
သူသည် လက်ရှိတွင် ချင်းပြည်သစ်ကွန်ဂရက်ပါတီ ၏ ဥက္ကဋ္ဌ ဖြစ်သည်။
ငယ်ဘဝ နှင့် ပညာရေး သီရိပျံချီ ဦးထပ်လိုင်း (နိုင်ငံ့ဂုဏ်ရည်ပထမအဆင့်) နှင့် ဒေါ်ပန်ယို့တို့မှ ၎င်းအား ၁၉၆၀ ခုနှစ်၊ မတ် ၂၂ ရက်တွင် ချင်းပြည်နယ်၊ ပလက်ဝမြို့၊ ရိက္ခာရပ်ကွက်၌ မွေးဖွားခဲ့သည်။
မွေးချင်း ၈ ဦး အနက် စတုတ္ထမြောက်သား ဖြစ်သည်။
ချင်းနာမည်မှာ ဆလိုင်းမဲလု ဖြစ်သည်။
ငယ်စဥ်အခါက ပညာရေးကို ပလက်ဝမြို့ အ.ထ.က ကျောင်းတွင် သင်ကြားခဲ့ပြီး၊ (၉)တန်း အရောက်တွင် စစ်တွေမြို့ အ.ထ.က(၄) သို့ ပြောင်းရွှေ့ တက်ရောက်ခဲ့သည်။
စစ်တွေမြို့ စာစစ်ဌာမှ ဆယ်တန်းအောင်မြင်ပြီး၊တက္ကသိုလ် ပထမနှစ် နှင့် ဒုတိယနှစ် တို့ကို စစ်တွေဒေသကောလိပ် တွင် လည်းကောင်း၊ တတိယနှစ်ကို လှိုင်နယ်မြေရှိ အမှတ်(၂)ဒေသကောလိပ်တွင်လည်းကောင်း တက်ရောက်ခဲ့ပြီး ၁၉၈၂ ခုနှစ်တွင် ရန်ကုန်တက္ကသိုလ် မှ B.Sc(Zoology) ဘွဲ့ ရရှိခဲ့သည်။
ထို့နောက် သူသည် ၂ နှစ်ခန့် မူလတန်းပြဆရာ အဖြစ် ဆောင်ရွက်ခဲ့သည်။
စစ်မှုထမ်းခြင်း ၁၉၈၄ ခုနှစ်၊ ဇူလိုင် ၂၀ ရက် တွင် တပ်မတော်(ကြည်း)ဗိုလ်သင်တန်းကျောင်း (မှော်ဘီ) ၌ ဖွင့်လှစ်သည့် ဘွဲ့ရဗိုလ်လောင်းသင်တန်း အပတ်စဉ်(၆၈)ကို တက်ရောက်ခဲ့သည်။
၁၉၈၅ ခုနှစ် မေ ၃၁ ရက် တွင် ဗိုလ်သင်တန်းဆင်းပြီးနောက် စစ်မှုစထမ်းသည်။
သူသည် စစ်မှု ထမ်းစဥ် ဗိုလ်မဲလု အမည်ဖြင့် ထိုင်း-မြန်မာနယ်စပ်စခန်းတစ်ခု ဖြစ်သည့် ပါချီးစခန်းသိမ်းတိုက်ပွဲ အတွင်း ထူးချွန်စွာ ပါဝင်နိုင်ခဲ့သည့်အတွက် ၁၉၈၉ ခုနှစ်၊ ဇန်နဝါရီ ၄ ရက် လွတ်လပ်ရေးနေ့တွင် သူရဲကောင်းမှတ်တမ်းဝင် လက်မှတ် နှင့် တံဆိပ် ချီးမြှင့်ခံခဲ့ရသည်။
၂၀၀၆ ခုနှစ် အရောက်တွင် ဒုတိယဗိုလ်မှူးကြီး အဆင့်ဖြင့် နေပြည်တော်၊ အမှတ်(၂) တပ်မတော်ဆေးရုံကြီး(ခုတင်-၁၀၀၀)၌ ဆေးတပ် တပ်မှူး၊ တပ်ကုန်းတပ်နယ်မှူး၊ ဇေယျသီရိတပ်နယ်မှူး အစရှိသည့် ရာထူးတာဝန်များဖြင့် နေပြည်တော် တွင် တာဝန်ထမ်းဆောင်ခဲ့သည်။
ဝန်ထမ်းဘဝ ၂၀၁၃ ခုနှစ်၊ ဧပြီ ၁၀ ရက် တွင် စစ်တပ်မှ အငြိမ်းစားယူပြီး အမျိုးသားလွှတ်တော်ရုံး၊စီမံ၊ ဘဏ္ဍာ၊ ကျန်းမာရေးဌာန ၏ ဒုတိယညွှန်ကြားရေးမှူးချုပ် အဖြစ် ပြောင်းရွှေ့တာဝန် ထမ်းဆောင်ခဲ့သည်။
၂၀၁၇ ခုနှစ်၊ဖေဖော်ဝါရီ တွင် အမျိုးသားလွှတ်တော်ရုံး၊ ဥပဒေပြုဌာနကြီး သို့ ဒုတိယညွှန်ကြားရေးမှူးချုပ်အဖြစ် ဆက်လက် ပြောင်းရွှေ့တာဝန် ထမ်းဆောင်ခဲ့ပြီး၊ ၂၀၁၈ ခုနှစ်၊မေလထဲ တွင် အငြိမ်းစားယူခဲ့သည်။
သူသည် နေပြည်တော်၌ ကျင်းပသည့် (၆၅)နှစ်မြောက် ချင်းအမျိုးသားနေ့ မှစပြီး ချင်းအမျိုးသားနေ့ကျင်းပရေးကော်မတီဥက္ကဋ္ဌ တာဝန်ကို ဆောင်ရွက်ခဲ့သည်။
ပြည်နယ်ဝန်ကြီးဘဝ ချင်းပြည်နယ်အစိုးရအဖွဲ့၊ စည်ပင်သာယာရေး ၊ လျှပ်စစ် နှင့် စက်မှုလက်မှုဝန်ကြီး ဆလိုင်းအိုက်ဇက်ခင် သည် ၎င်း၏ ဆန္ဒအရ ၂၀၁၈ ခုနှစ်၊မေ ၁၇ ရက် တွင် ဝန်ကြီးရာထူးမှ နုတ်ထွက်ခဲ့သည်။
ထို့နောက် လစ်လပ်နေသည့် ဝန်ကြီးနေရာအတွက် ဦးစိုးထက် ကို ချင်းပြည်နယ်အစိုးရက အဆိုပြုတင်သွင်းခဲ့သည်။
၂၀၁၈ ခုနှစ်၊မေ ၂၅ ရက် တွင် ကျင်းပသည့် ချင်းပြည်နယ်လွှတ်တော် တွင် လွှတ်တော်ဥက္ကဋ္ဌ ဦးဇိုဘွဲ သည် လစ်လပ်ဝန်ကြီးနေရာအတွက် ဦးစိုးထက် အမည်အား တင်သွင်းခဲ့ရာ ပလက်ဝ ၊ ကန်ပက်လက် ၊ တွန်းဇံ အစရှိသည့် အမျိုးသားဒီမိုကရေစီအဖွဲ့ချုပ် လွှတ်တော်ကိုယ်စားလှယ်အချို့က ဆန့်ကျင်ကန့်ကွက်သည့် အနေဖြင့် ခန်းမထဲမှထွက်ခွာကြသည်။
သို့သော် ချင်းပြည်နယ်လွှတ်တော်သည် ဦးစိုးထက် အား ချင်းပြည်နယ် စည်ပင်သာယာရေး ၊ လျှပ်စစ်နှင့် စက်မှုလက်မှုဝန်ကြီးအဖြစ် အတည်ပြုခဲ့သည်။
နိုင်ငံတော်သမ္မတရုံးကလည်း ၎င်းအား ပြည်နယ်ဝန်ကြီး အဖြစ် ခန့်အပ်တာဝန်ပေးကြောင်း ၂၀၁၈ ခုနှစ်၊မေ ၂၅ ရက်စွဲ ဖြင့် ထုတ်ပြန်ခဲ့သည်။
သူသည် ထိုတာဝန်ကို ၂၀၂၁ ခုနှစ်၊ဇန်နဝါရီ ၃၁ ရက် နေ့အထိ တာဝန် ထမ်းဆောင်ခဲ့သည်။
သေနတ်ပစ်ခတ်ခံရခြင်း ၂၀၂၀ ပြည့်နှစ်၊စက်တင်ဘာ ၉ ရက် တွင် ပလက်ဝမြို့နယ်၊ ကုလားတန်မြစ်ကြောင်းအတွင်း ဦးစိုးထက် လိုက်ပါလာသည့် စက်လှေ သည် ရက္ခိုင့်တပ်တော် AA ၏ ချောင်းမြောင်းပစ်ခတ်ခြင်း ကို ခံခဲ့ရသည်။
ပစ်ခတ်ခံရသည့် စက်လှေပေါ်တွင် ဦးစိုးထက်နှင့်အတူ ညွှန်ကြားရေးမှူးရာထူးရှိ အစိုးရဝန်ထမ်း ၃ ဦးခန့် ပါဝင်ပြီး တစ်စုံတစ်ရာ ထိခိုက်ဒဏ်ရာရမှု မရှိခဲ့ပေ။
ရွေးကောက်ခံအမတ်ဘဝ ဦးစိုးထက် သည် ၂၀၂၀ ပြည့်နှစ်၊အထွေထွေရွေးကောက်ပွဲ တွင် အမျိုးသားဒီမိုကရေစီအဖွဲ့ချုပ် ပါတီ ကိုယ်စားပြု၍ ၎င်း၏ ပထမဆုံးရွေးကောက်ပွဲကို ချင်းပြည်နယ်၊ ပလက်ဝမဲဆန္ဒနယ် အမှတ် -၁ မှ ဝင်ရောက် ယှဥ်ပြိုင်ခဲ့သည်။
ပြိုင်ဘက် ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ (USDP) ၊ ချင်းအမျိုးသား ဒီမိုကရေစီ အဖွဲ့ချုပ်ပါတီ (CNLD)၊ ခူမီး(ခမီး) အမျိုးသားပါတီ နှင့် တိုင်းရင်းသား လူမျိုးများ ဖွံ့ဖြိုးရေးပါတီ တို့မှ ကိုယ်စားလှယ်လောင်းများအား အနိုင်ရခဲ့သည်။
ဖမ်းဆီးထိန်းသိမ်းခံရခြင်း ၂၀၂၁ မြန်မာနိုင်ငံစစ်အာဏာသိမ်းပြီးနောက် သူသည် အခြားသော တိုင်းဒေသကြီး နှင့် ပြည်နယ်အစိုးရအဖွဲ့များ နည်းတူ ထိန်းသိမ်းခြင်းခံခဲ့ရသည်။
၂၀၂၁ ခုနှစ်၊ဖေဖော်ဝါရီ ၂၇ ရက် တွင် ပြန်လည် လွတ်မြောက်လာခဲ့သည်။
ပါတီသစ်တည်ထောင်ခြင်း ၂၀၂၅ ခုနှစ်၊ မေလ ၂၆ နေ့တွင် ပါတီတည်ထောင်ခွင့် ရရှိခဲ့ပြီး၊ ၂၀၂၅ ခုနှစ်၊ ဇူလိုင် ၁၀ ရက်နေ့တွင် ပါတီမှတ်ပုံတင်ခွင့် ရရှိခဲ့သည့် ချင်းပြည်သစ်ကွန်ဂရက်ပါတီကို သူက ဦးဆောင်သည်။
NLDပါတီကထုတ်ပယ်ခြင်း ၂၀၂၅ ခုနှစ်၊စက်တင်ဘာ ၁ ရက် တွင် အမျိုးသားဒီမိုကရေစီအဖွဲ့ချုပ်၊ဗဟိုအလုပ်ကော်မတီ သည် ပါတီ၏ သတင်းထုတ်ပြန်ချက် (၈/၂၀၂၅) ဖြင့် ၎င်းအား အမျိုးသားဒီမိုကရေစီအဖွဲ့ချုပ် မှ ထုတ်ပယ်ကြောင်း စာထုတ်ခဲ့သည်။
ပုဂ္ဂိုလ်ရေးဘဝ ဦးစိုးထက် သည် အိမ်ထောင်သည် တစ်ဦးဖြစ်သည်။
ဇနီးဖြစ်သူမှာ အမှတ်(၂) တပ်မတော်ဆေးရုံကြီး(ခုတင် ၁၀၀၀)၊ကုသမှုဌာနကြီးမှူး စစ်ဘက်ဆရာဝန်ကြီး ဗိုလ်မှူးကြီး ဒေါက်တာသန်းသန်းရီ ဖြစ်ပြီး၊ သားမောင်ကျော်မင်းထက်နှင့် သမီး မမြသဉ္ဇာထက်တို့ကို ထွန်းကားခဲ့သည်။
ဘုရားရှင်သည်ပစ္စဝေက္ခဏသုတ္တ (န) [ပစ္စဝေက္ခဏ + သုတ္တ] ပစ္စဝေက္ခဏသုတ်။
မိမိပယ်အပ်ပြီးဖြစ်သည့် အကုသိုလ်တရားများနှင့် ပြည့်စုံခြင်းသို့ရောက်သည့် ကုသိုလ်တရားများကို ဆင်ခြင်လျက် နေတော်မူစဉ် ယင်းတရား ၂-ပါးကို သိတော်မူ၍ “အရဟတ္တမဂ်ဉာဏ် မဖြစ်မရမီ ရှေးအခါက ငါ့သန္တာန်၌ ဖြစ်ပေါ်ခဲ့ဖူးသော ကိလေသာတရားများသည် အရဟတ္တမဂ်ဉာဏ် ဖြစ်ပေါ်လာသောအခါ မဖြစ်ပေါ်ကြတော့ပြီ၊ မဖြစ်ပေါ်ဖူးသေးသည့် အသာဓာရဏဉာဏ်စသော အနဝဇ္ဇတရားအပေါင်းသည် ဖြစ်ပေါ်လာကြ၏။
အရဟတ္တမဂ်ဉာဏ်သည် ဖြစ်ပေါ်ရရှိသောအခါမှ ရှေးကာလကလည်း မဖြစ်ဖူးခဲ့၊ ပယ်သတ်စရာ ကိလေသာ မရှိတော့သောကြောင့် နောင်လည်း ဖြစ်ပေါ်လာတော့မည်မဟုတ်၊ ကိလေသာ ပယ်သတ်မှု ပြုဖွယ်ကိစ္စ မရှိသောကြောင့် ယခုလည်း ဖြစ်ဆဲ မဟုတ် ပေ”ဟု ဥဒါန်းကျူးရင့်တော်မူ၏၊ ယင်းသို့ သက်ဝင်ဆင်ခြင်ပြီး၍ ဥဒါန်းကျူးရင့်ပုံကို ဟောပြာသုတ်။
ဥဒါနပါဠိ၊၆-ဝဂ်၊ ၃-သုတ်။
ဥဒါန၊၁၅၇-၈။
ဆက်စပ်ဖတ်ရှုရန် ပြင်ပလင့်များ ပစ္စဝေက္ခဏသုတ် ကိုးကား Category:ပိဋကတ် သုံးပုံ Category:ခုဒ္ဒကနိကာယ်။
ပစ္စဝေက္ခဏာဝီထိ (ထီ) [ပစ္စဝေက္ခဏာ + ဝီထိ] ဟူသည်မှာ အဖန်ဖန် ရှုမှတ်ဆင်ခြင်တတ်သော စိတ်အစဉ်ကို ဆိုလိုပါသည်။
ဈာန်၊ မဂ်၊ ဖိုလ်၊ နိဗ္ဗာန်ကို ရရှိပြီးနောက် ထိုရရှိပြီးသော တရားတို့ကို ပြန်လည် ဆင်ခြင်သုံးသပ်တတ်သည့် “ကာမဇော မနောဒွါရဝီထိ” စိတ်အစဉ်ကို “ပစ္စဝေက္ခဏာဝီထိ” ဟုခေါ်ဆိုသည်။
အကျဉ်းချုပ်အားဖြင့် ပစ္စဝေက္ခဏာဝီထိသည် နှစ်မျိုးရှိပါသည်။
ဈာန်နောင်ဖြစ်သော ပစ္စဝေက္ခဏာဝီထိ ၂။
မဂ်နောင်ဖြစ်သော ပစ္စဝေက္ခဏာဝီထိ ၁။
ဈာန်နောင်ဖြစ်သော ပစ္စဝေက္ခဏာဝီထိ လောကီဈာန် ၉ ပါးတွင် တစ်ပါးပါးကို ရရှိဝင်စားပြီးနောက် ထိုဈာန်၌ ပါဝင်သော ဝိတက်၊ ဝိစာရ အစရှိသည့် ဈာန်အင်္ဂါတစ်ခုခုကို ဆင်ခြင်လိုသည့်အခါ ဤဝီထိ ဖြစ်ပေါ်လာသည်။
ဖြစ်ပေါ်ပုံအစဉ် ဘဝင်္ဂစလန၊ ဘဝင်္ဂုပစ္ဆေဒ၊ မနောဒွါရာဝဇ္ဇန်းတို့ တစ်ကြိမ်စီ ဖြစ်ပြီးနောက်၊ ပုထုဇဉ်၊ သေက္ခပုဂ္ဂိုလ်တို့အား - မဟာကုသိုလ်ဇော ၈ ပါးတွင် တစ်ပါးပါးသည် ပစ္စဝေက္ခဏာဇောအဖြစ် ၄ ကြိမ် သို့မဟုတ် ၅ ကြိမ် ဖြစ်သည်။
ရဟန္တာပုဂ္ဂိုလ်တို့အား - မဟာကြိယာဇော ၈ ပါးတွင် တစ်ပါးပါးသည် ပစ္စဝေက္ခဏာဇောအဖြစ် ၄ ကြိမ် သို့မဟုတ် ၅ ကြိမ် ဖြစ်သည်။
ထို့နောက် ဘဝင်စိတ်များ ပြန်ဖြစ်ပါသည်။
အရေးတကြီး ဆင်ခြင်ရသည့်အခါမျိုး မဟုတ်လျှင် ကာမဇောတို့၏ ထုံးစံအတိုင်း ၆ ကြိမ် သို့မဟုတ် ၇ ကြိမ် ဖြစ်လေ့ရှိသည်။
ထို့ကြောင့် ပဉှာဝါရပဋ္ဌာန်း အရကောက် (နှာ-၃၄၈)၌ “မဟာကုသိုလ် ၈-ခုတို့တွင် တစ်ခုခုသည် ပစ္စဝေက္ခဏာဇောကိစ္စ ၇-ကြိမ်, ၄-ကြိမ်, ၅-ကြိမ်ဖြစ်၍ ချုပ်၏”ဟု ခြင်းဖြစ်သည်။
ဤနှင့်စပ်၍ မှတ်သားဖွယ်ရာကို ပစ္စဝေက္ခဏာဝသီ၌ ကြည့်။
အမျိုးအစားများ ဈာန်နောင်ဖြစ်သော ပစ္စဝေက္ခဏာဝီထိသည် အကျယ်အားဖြင့် ၁၉၂ ပါး ရှိပါသည်။
မြှောက်ပွားပုံမှာ လောကီဈာန် ၉ ပါးကို ကုသိုလ်၊ ကြိယာ ၂ ပါးဖြင့် မြှောက်လျှင် ၁၈ ပါး ဖြစ်သည်။
ထို ၁၈ ပါးကို လက်ဦးအစ ရရှိသော “အာဒိကမ္မိကဈာန်” နှင့် ပြန်လည်ဝင်စားအပ်သော “သမာပဇ္ဇနဈာန်” ၂ ပါးဖြင့် မြှောက်လျှင် ၃၆ ပါး ဖြစ်သည်။
ထို ၃၆ ပါးကို ဉာဏ်ထက်သော “တိက္ခ” ပုဂ္ဂိုလ် နှင့် ဉာဏ်နုံ့သော “မန္ဒ” ပုဂ္ဂိုလ် ၂ ပါးဖြင့် မြှောက်ပွားလျှင် ဈာနဝီထိပေါင်း ၇၂ ပါး ဖြစ်လာသည်။
ထို ၇၂ ပါးကို ဈာန်အင်္ဂါအလိုက် ပစ္စဝေက္ခဏာဝီထိ ပြန်ခွဲလျှင်- ပထမဈာနဝီထိ (၈ ပါး) နောင် ပစ္စဝေက္ခဏာဝီထိ ၄၀ ဖြစ်သည်။
ဒုတိယဈာနဝီထိ (၈ ပါး) နောင် ၃၂ ဖြစ်သည်။
တတိယဈာနဝီထိ (၈ ပါး) နောင် ၂၄ ဖြစ်သည်။
စတုတ္ထဈာနဝီထိ (၈ ပါး) နောင် ၁၆ ဖြစ်သည်။
ပဉ္စမဈာနဝီထိ (၄၀) နောင် ပစ္စဝေက္ခဏာဝီထိ ၈၀ ဖြစ်သည်။
ဤသို့ဖြင့် ဈာန်နောင်ဖြစ်သော ပစ္စဝေက္ခဏာဝီထိပေါင်း ၁၉၂ ပါး ဖြစ်ပါသည်။
(ဝီထိလက်ရိုး။
၅၆-၇၅။
ပရမတ္ထသရူပဘေဒနီ၊ ၁။
၈၈-၉၀။
အဘိဓမ္မတ္ထဒီပက၊ ၁။
၂၅၉၊၂၇၄။
မိုင်းခိုင်းဝီထိပုံ။
ဝီထိသုံးချက်စုဘာသာဋီကာ၊ ၄၂-၄၃)။
မဂ်နောင်ဖြစ်သော ပစ္စဝေက္ခဏာဝီထိ မဂ်ဖိုလ်ရရှိပြီးနောက် အောက်ပါအာရုံတစ်ခုခုကို ဆင်ခြင်လိုသည့်အခါ ဖြစ်ပေါ်သည်။
မဂ် (မိမိရရှိခဲ့သော မဂ်) ဖိုလ် (ထိုမဂ်၏ အကျိုးဖြစ်သော ဖိုလ်) နိဗ္ဗာန် (အာရုံပြုခဲ့သော နိဗ္ဗာန်) ပယ်အပ်ပြီးသော ကိလေသာ (ပယ်သတ်လိုက်သော ကိလေသာများ) ကြွင်းကျန်သော ကိလေသာ (ပယ်ရန်ကျန်သေးသော ကိလေသာများ) ဖြစ်ပေါ်ပုံအစဉ် ဘဝင်္ဂစလန၊ ဘဝင်္ဂုပစ္ဆေဒ၊ မနောဒွါရာဝဇ္ဇန်းတို့ တစ်ကြိမ်စီ ဖြစ်ပြီးနောက်၊ မဟာကုသိုလ်ဇော သို့မဟုတ် မဟာကြိယာဇောတို့သည် ပစ္စဝေက္ခဏာဇောအဖြစ် ၆ ကြိမ် သို့မဟုတ် ၇ ကြိမ် ဖြစ်၍ ချုပ်ပါသည်။
အမျိုးအစားများ (အကျဉ်း) သောတာပတ္တိမဂ် နောင်၌ ၅ မျိုး (မဂ်၊ ဖိုလ်၊ နိဗ္ဗာန်၊ ပယ်ပြီးကိလေသာ၊ ကြွင်းကိလေသာ) ကို ဆင်ခြင်၍ ၅ ဝီထိ ဖြစ်သည်။
သကဒါဂါမိမဂ် နောင်၌ အလားတူ ၅ ဝီထိ ဖြစ်သည်။
အနာဂါမိမဂ် နောင်၌ အလားတူ ၅ ဝီထိ ဖြစ်သည်။
အရဟတ္တမဂ် နောင်၌ ကြွင်းကျန်သော ကိလေသာမရှိတော့သဖြင့် ၄ မျိုးကိုသာ ဆင်ခြင်၍ ၄ ဝီထိ ဖြစ်သည်။
ဤသို့ဖြင့် အကျဉ်းအားဖြင့် ပစ္စဝေက္ခဏာဝီထိ ၁၉ ပါး ဖြစ်ပါသည်။
အမျိုးအစားများ (အကျယ်) အကျယ်အားဖြင့် မဂ်နောင်ဖြစ်သော ပစ္စဝေက္ခဏာဝီထိပေါင်း ၅၇၀ ဖြစ်ပါသည်။
မြှောက်ပွားပုံမှာ သောတာပတ္တိမဂ် (၁) ကို ဈာန် ၅ ပါး၊ တိက္ခ-မန္ဒ ပုဂ္ဂိုလ် ၂ ပါး၊ ပါဒကဈာန်-သမ္မသိတဈာန်-ပုဂ္ဂလဇ္ဈာသယဈာန် ၃ ပါးတို့ဖြင့် မြှောက်လျှင် သောတာပတ္တိမဂ္ဂဝီထိ ၃၀ ဖြစ်သည်။
ထိုနည်းတူ သကဒါဂါမိ၊ အနာဂါမိ၊ အရဟတ္တမဂ္ဂဝီထိတို့လည်း ၃၀ စီဖြစ်၍ မဂ္ဂဝီထိအကျယ် ၁၂၀ ဖြစ်သည်။
သောတာပတ္တိမဂ္ဂဝီထိ (၃၀) နောင်၌ ဆင်ခြင်ဖွယ် ၅ ပါးကြောင့် ပစ္စဝေက္ခဏာဝီထိ ၁၅၀ ဖြစ်သည်။
သကဒါဂါမိ၊ အနာဂါမိမဂ္ဂဝီထိ (၃၀ စီ) နောင်၌လည်း ပစ္စဝေက္ခဏာဝီထိ ၁၅၀ စီ ဖြစ်သည်။
အရဟတ္တမဂ္ဂဝီထိ (၃၀) နောင်၌ ဆင်ခြင်ဖွယ် ၄ ပါးသာရှိ၍ ပစ္စဝေက္ခဏာဝီထိ ၁၂၀ ဖြစ်သည်။
ဤသို့ဖြင့် မဂ်နောင်ဖြစ်သော ပစ္စဝေက္ခဏာဝီထိအကျယ် ၅၇၀ ဖြစ်ပါသည်။
(ပရမတ္ထသရူပဘေဒနီ၊၁။
အဘိဓမ္မတ္ထဒီပက၊၁။
ဝီထိနှင့်သုံးချက်စုဘာသာဋီကာ၊ ၅၃-၅၆)။
ဆင်ခြင်ပုံအစဉ်နှင့် ပညာရှင်တို့၏ အဆိုအမျိုးမျိုး ပစ္စဝေက္ခဏာဝီထိ ဖြစ်ပေါ်သည့်အခါ ဆင်ခြင်သုံးသပ်ပုံ အစီအစဉ်နှင့် ပတ်သက်၍ ကျမ်းဂန်အသီးသီးတွင် အဆိုအမျိုးမျိုးရှိသဖြင့် အစဉ် မမြဲကြောင်း ထင်ရှားပါသည်။
အဘိဓမ္မတ္ထသင်္ဂဟကျမ်း နှင့် နောက်လိုက်ကျမ်းများက မဂ်၊ ဖိုလ်၊ နိဗ္ဗာန်၊ ပယ်ပြီးကိလေသာ၊ ကြွင်းကိလေသာ ဟူသော အစဉ်အတိုင်း မိန့်ဆိုကြသည်။